Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 173

7. évfolyam ÓRATERV Témakör Óra Bevezetés a kémiába Környezetünk anyagai Az anyagok összetétele Az anyagok szerkezete Összesen: Témakör Bevezetés a kémiába Óraszám: 5 óra TARTALMAK • A kémia tárgya – helye a tudományok rendszerében • A kémia története – legfontosabb állomásai • A kémia jelentõsége – helye a mindennapokban (háztartási vegyszerek és élelmiszerek kémiai tulajdonságai, kezelése, tárolása, felhasználása) • A kémia megismerési módszerei – anyagvizsgálat, kísérlet – alapvetõ laboratóriumi eljárások • Balesetvédelmi rendszabályok TEVÉKENYSÉGEK • a kémia elhelyezése a tudományok között; • a kémia nagy korszakainak megismerése, néhány példa felsorakoztatása a különbözõ korokhoz vagy népekhez kapcsolódó kémiai vonatkozású felfedezésekre (kiemelve a magyar és európai vonatkozásokat); szerepük tanulmányozása az emberiség fejlõdése, ill. társadalmi következményei szempontjából; • szócikkek kikeresése lexikonokból megadott témában, az ott fellelt ismeretek közül megadott szempont szerint a szükségesek kiemelése, s néhány szavas vagy mondatos összefoglalása tanári segítséggel; • az alapvetõ laboratóriumi eszközök nevének és funkciójának megismerése, használatának gyakorlása tanári segítséggel, késõbb önállóan, ill. csoportmunkában; • anyagok és kémiai folyamatok felsorolása a mindennapi életbõl; • a háztartásban és kémiaórán elõforduló vegyszerek használatának, tárolásának, valamint a balesetvédelmi rendszabályoknak a megismerése, használati utasításainak értelmezése (piktogramok) és alkalmazása; a takarékos anyaghasználat szükségességének belátása, alkalmazása; • a tömeg- és a térfogatmérés eszközeinek és technikájának a korábban megismertek szerinti alkalmazása; • a bemutató és a tanulói kísérletek menetének, tapasztalatainak és magyarázatának rögzítése rajzban és szövegben tanári segítséggel. Témakör Környezetünk anyagai Óraszám: 16 óra TARTALMAK • Az anyagok tulajdonságai és csoportosítása – szervetlen és szerves anyagok • A levegõ – összetétele, szerepe – szennyezõdése és környezeti hatásai – tisztaságának védelme • A víz – elõfordulása – fizikai tulajdonságai, jelentõsége – a természetes vizek összetétele – leggyakoribb szennyezõdései, tisztaságának védelme, szennyvíztisztítás • Halmazállapotok és változásaik • A halmazállapot-változásokat kísérõ energiaváltozások – ábrázolásuk • A talaj – tulajdonságai, összetétele, jelentõsége – szennyezõdése és környezeti hatásai • Az égés – feltételei, a tûzoltás – fajtái • Energiaforrások – meg nem újulók és megújulók – az atomenergia – energiatermelés, energiatakarékosság • Az élõ szervezet építõanyagai és energiahordozói – a biológiai változás TEVÉKENYSÉGEK • a vizsgált anyagok fõbb tulajdonságainak, valamint felhasználási lehetõségeinek megismerése, az eredeti csomagolásokon feltüntetett használati utasítások értelmezése, a takarékos anyaghasználat; • környezetünk anyagainak csoportosítása eredet szerint; • a levegõ összetételének, az alkotók arányának, fõbb tulajdonságainak, az égésben betöltött szerepének megismerése, ismeretek önálló és csoportos gyûjtése a légkör leggyakoribb szennyezõdéseirõl, a szennyezések csoportosítása kibocsátó források szerint, a megelõzési lehetõségek megismerése és konkrét példák felsorakoztatása a gyakorlatban való alkalmazásról; • a víz körforgásáról megszerzett ismeretek felidézése, az anyagmegmaradás törvényének alkalmazása a folyamat elemzése során; a természetben elõforduló vizek csoportosítása, a Föld vízkészlete korlátosságának felismerése; • a természetes víz tulajdonságainak, összetételének, jelentõségének és leggyakoribb szennyezõdéseinek megismerése; a víztisztaság fontosságának megértése; információk gyûjtése önállóan vagy csoportmunkában ipari, ill. lakossági vízszennyezésekrõl, a megelõzés lehetõségeirõl és ennek megvalósulásáról a szûkebb és tágabb környezetben (háztartás  település  régió  stb.); • a víztisztítási eljárások elemi szintû értelmezése, különös tekintettel a biológiai tisztításra (a modern technikai alkalmazások jelentõségének megértése); folyamatábrák elemzése, ill. készítése; • a halmazállapot-változásokról korábban tanultak felidézése, alkalmazása a mindennapi jelenségek magyarázatában, a halmazállapot-változásokat kísérõ energiaváltozások elemi szintû értelmezése, ábrázolása; • a talaj jellemzõinek összegyûjtése; az emberi tevékenység talajra gyakorolt közvetlen és közvetett hatásainak, valamint a megelõzés módjainak megismerése; • az égés feltételeinek, fajtáinak és a tûzoltás elemi szabályainak felidézése; • az energiaforrások rendszerezése, felhasználásuknak és környezetre gyakorolt hatásuknak a megismerése (alternatív energiaátalakítási módok); a takarékos energiafelhasználás jelentõségének elemzése gyakorlati példákon keresztül; • az egyén környezetre gyakorolt hatásának megértése, az egyéni felelõsség belátása, cselekvési alternatívák gyûjtése az egyén és a társadalom szempontjából; ezek rendszerezése és értékelése alkalmazhatóság szerint; • a tápanyagok alapvetõ tulajdonságainak, jelentõségének és forrásainak megismerése; az egészséges táplálkozás fontosságának megértése; • példák gyûjtése fizikai, kémiai és biológiai tulajdonságokra, valamint változásokra a köztük lévõ különbségek megértése; a megismert anyagok és változások különbözõ szempontok szerinti csoportosítása. Témakör Az anyagok összetétele Óraszám: 12 óra TARTALMAK • Keverékek: – fajtái, készítése – szétválasztási módszerek • Oldatok: – összetétele, készítése – telített és telítetlen oldat – híg és tömény oldat – oldhatóság és hõmérsékletfüggése – tömegszázalékos összetétel – jelentõsége – szétválasztási módszerek – pH-skála, univerzál – indikátor • A természetes vizek és a talaj pH-jának vizsgálata – jelentõsége • Tisztító- és testápoló szerek pH-jának vizsgálata – bõrre gyakorolt hatásuk. • A desztillált víz: – tulajdonságai – elõállítása – alkalmazási lehetõségei • A víz alkotórészei – az egyesülés és a bomlás • Egyszerû és összetett anyagok, elem, vegyület, keverék TEVÉKENYSÉGEK • a keverékek fajtái, a keverékek szétválasztása elemi módszereinek, a szétválasztás alapjainak és gyakorlati jelentõségüknek a megismerése; keverékek készítése és szétválasztása a gyakorlatban (takarékos anyaghasználat); • az oldott anyag, oldószer és oldat fogalmak megismerése és használata, a köztük lévõ mennyiségi viszonyok értelmezése; • a telített és telítetlen oldat közti különbség és az oldhatóság fogalmának megértése; • az oldhatóság hõmérsékletfüggésének belátása gyakorlati példák segítségével; grafikonok értelmezése és készítése a vizsgált folyamatok alapján; • oldatok tömegszázalékos összetételének kiszámítása, a mindennapi életben (háztartás, növényvédelem, közlekedés) elõforduló oldatok készítési és felhasználási adatainak értelmezése; • a pH fogalmának elemi szintû értelmezése, adott oldat kémhatásának univerzál indikátorral történõ meghatározása; a savasság és a lúgosság fogalmának elemi szintû értelmezése és használata; természetes víz és talaj pH-jának megállapítása, talajok csoportosítása kémhatás szerint; • a háztartási anyagok és kozmetikumok kémhatásának (s egyben a bõrre gyakorolt várható hatásának) a megállapítása a csomagoláson szereplõ pH adatok alapján; vásárláskor alkalmazható döntési szempontok közös összegyûjtése; • a desztillált víz tulajdonságainak, elõállításának megismerése, alkalmazási lehetõségeinek összegyûjtése; • a megismert kémiai folyamatok csoportosítása a résztvevõ anyagok száma szerint; • az anyagok csoportosítása a megfigyelésekkel és kísérletekkel megállapított tulajdonságok alapján, a csoportokon belüli hasonlóságok és különbségek felismerése; • az egyszerû és az összetett anyag, az elem, a vegyület és a keverék kifejezések megértése, definiálása, a környezetben található anyagok ezen kategóriákba történõ besorolása; Témakör Az anyagok szerkezete Óraszám: 22 óra TARTALMAK • Az elektromos töltés • Az atom: - fogalma, szerkezete, jelölése - az anyagmennyiség és a mól fogalma, a kémiai jelek mennyiségi értelmezése - elemi részecskék: – név, jel, tömeg, töltés - atomtömeg - az elektronszerkezet: – az elektronhéjak kiépülésének szabályai, ábrázolása • A periódusos rendszer: - rendszám, fõcsoportszám, periódusszám - az anyagszerkezeti ismeretek fejlõdése - fémek és nemfémek - nemesgázok • Az ion: - a külsõ elektronhéj - elektronleadás és -felvétel, pozitív és negatív töltésû ionok - neve, jele, töltése, tömege • A molekula: - az azonos és a különbözõ atomokból felépülõ molekulák - neve, összegképlete - molekulatömeg - elemmolekulák: hidrogén-, klór-, oxigén- és nitrogénmolekula - vegyületmolekulák: víz-, hidrogén-klorid, ammónia- és szén-dioxid molekula - az elektronvonzó képesség – dipólusmolekulák • A kémiai reakcióegyenlet – a tömegmegmaradás törvénye TEVÉKENYSÉGEK • néhány elektrosztatikai jelenség megfigyelése, elemzése, az anyag szerkezetérõl alkotott eddigi kép (golyómodell) meghaladása; • az atom modelljének értelmezése; • az atom szerkezetének, valamint az atommag és az egész atom méretés tömegviszonyainak megismerése; • a leggyakrabban elõforduló elemek vegyjelének elsajátítása és használata, a vegyjel jelentéseinek megértése; • az anyagmennyiség mértékegységének, valamint a tömeggel és a részecskeszámmal való összefüggésének a megértése, egyszerû számítási feladatok megoldása; • a proton, a neutron és az elektron jelölésének, tömegének, töltésének és az atomban való elhelyezkedésének a megismerése; az atomok semlegessége okának megértése, atomtömeg számítása; a jelölések alkalmazása; • az elsõ három periódusban található atomok elektronszerkezetének ábrázolása a periódusos rendszer segítségével; a periódusos rendszer felépítésének megértése; használata az atomok szerkezetének megállapítására; adott fõcsoportos elem besorolása a fémek vagy a nemfémek közé – elhelyezkedésük alapján; a nemesgázok többi elemtõl eltérõ tulajdonságai szerkezeti magyarázatának megértése; • az atomok periódusos rendszerben való elhelyezkedése és az atom protonszáma közti összefüggés belátása és alkalmazása; • korai atommodellek megismerése Dalton, Thomson, Rutherford; • az ionok atomokból való keletkezésének, a legfontosabb egyszerû ionok nevének, jelének és töltésének megismerése, az ionok töltése és az ionarány közti összefüggés megértése, ionképlet szerkesztése; a képletek használata; • a hidrogén-, az oxigén-, a nitrogén-, a klór-, illetve a víz-, az ammónia-, a hidrogén-klorid és a szén-dioxid molekula nevének és összegképletének megismerése; az elemés vegyületmolekulák megkülönböztetése; a megismert molekulák elemi összetételének megállapítása és modellezése megadott összegképletük alapján; a képletek alkalmazása; • az elektromos folyamatok egyszerû atomszerkezeti értelmezése; • a reakcióegyenlet-írás elemi lépéseinek megértése és alkalmazása a reakciók során bekövetkezett változások leírására; a reakcióban résztvevõ anyagok megnevezése; • az egyenletrendezéskor írt együtthatók jelentésének megértése, egyszerû egyenletek közös, majd önálló rendezése; • egyenleteken alapuló egyszerû számítási feladatok megoldása; • Mengyelejev, Becquerel, Pierre és Marie Curie valamint Hevesy György munkásságának megismerése. A magasabb évfolyamra lépés feltételei A tanuló: • legyen képes különbözõ forrásokból információt gyûjteni megadott szempont alapján; • tudjon egyszerû tanulókísérletet írásos vagy szóbeli utasítás alapján elvégezni, rögzíteni, értékelni; • legyen képes táblázatot, grafikont értelmezni, ezekbõl adatot kikeresni; • tudja a mindennapokban használt anyagok használati és tárolási utasításait értelmezni, alkalmazni; • ismerje a víz, a levegõ és a talaj alapvetõ tulajdonságait, szennyezési forrásait, megóvásának lehetõségeit és a szennyvíz tisztításának alapvetõ szakaszait; • tudjon különbséget tenni a megújuló és meg nem újuló energiahordozók között, ismerje ezek felhasználásának környezeti hatásait; • legyen képes megkülönböztetni fizikai, kémiai és biológiai tulajdonságokat, ill. változásokat; tudjon példákat sorolni; • tudjon keverékeket szétválasztani; • legyen képes a mindennapi életben elõforduló oldatok felhasználási adatait értelmezni, adott töménységû oldatot készíteni; • ismerje a pH fogalmát hétköznapi szinten, ugyanígy alkalmazza a lúgosság és savasság fogalmát ismert anyagokkal kapcsolatban; • tudjon különbséget tenni a desztillált víz és a csapvíz között; • tudja alkalmazni a tûzoltás szabályait; • ismerje az atom felépítését, értse a rendszám, a tömegszám és a periódusszám jelentését, tudja használni a periódusos rendszert ezek megállapítására; • értse az ionok és molekulák keletkezésének módjait; a képletek jelentését; legyen képes a tanult molekulák modelljét értelmezni; • ismerje a tanult elemek, vegyületek és keverékek gyakorlati jelentõségét, tudja ezeket rendszerezni megadott szempontok szerint. KÉMIA

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes